Оьрсийн цхьа кица ду-кха: – «Цхьаъ ша майданахь т1емало вац» олуш. Вай дерриге а дуьненна д1ахаийтина бусалба нехан барт буйла а, уьш дуккха а буйла а. Вайн вовшийн барт бохо г1ертарг шен къомалахь, доьзалахь барт боцуш вуьсур ву. Кху маьлхан дуьнен т1ехь цхьанне пачхьалкхехь хилла бац Нохчийчохь бина санна гулам. Б1аьрго ма-лоццу лаьтташ адам дара. Царах цхьаллиг цхьаъ нуьцкъаша д1ах1оттийна а вацара, я кхайкхина веана цхьа а вацара. Цу гуламехь лаьтташ берш беккъа Нохчийчуьра бахархой хилла ца 1ара, цигахь бара Россин регионашкара а, иштта кхечу пачхьалкхашкара а баьхкина бусалба вежарий а, йижарий а. Мостаг1чунна хиъна хир ду ша лелориг эрна дуйла а, хьекъале доцийла а. Къам муьлхачу динехь делахь а, пачхьалкхан векалш хьекъало хьийзош белахьара цу къоман бахархоша шайгара и ледара х1уманаш довлуьйтур дацара.